Δημοσθένης Ταμπάκος

Ο Δημοσθένης Ταμπάκος είναι Έλληνας αθλητής της γυμναστικής, στο άθλημα των κρίκων.

 Βιογραφικό 
Ο ολυμπιονίκης και παγκόσμιος πρωταθλητής στους κρίκους, Δημοσθένης Ταμπάκος γεννήθηκε στις 12 Noεμβρίου του 1976 στη Θεσσαλονίκη, κατάγεται όμως από τη Δρακότρυπα Καρδίτσας. Είναι απόφοιτος ΤΕΦΑΑ και έχει ύψος 1,63μ.

Είναι αξιωματικός της Πολεμικής Αεροπορίας.

 Προσωπική ζωή 
Ο Δημοσθένης Ταμπάκος είναι παντρεμένος με την Αναστασία Δόντη και κατοικούν στην Αθήνα.

 Καριέρα 
Η ενασχόληση του με την γυμναστική ξεκίνησε στα 9 του χρόνια. Το 1983 ξεκινάει από τον Σπάρτακο Θεσσαλονίκης και στις αρχές της δεκαετίας του '90 πρωτοεμφανίζεται σε αγώνες και από τότε χρόνο με τον χρόνο άρχισε να ανεβαίνει και ένα σκαλί ψηλότερα προς την παγκόσμια αναγνώριση. Έχει αγωνιστεί στον πλάγιο ίππο, στο σύνθετο ατομικό και στο μονόζυγο, καταλήγοντας στο αγώνισμα των κρίκων.

 Διακρίσεις 
Στην πρώτη του εμφάνιση σε Ολυμπιάδα και δη σε αυτήν του Σίδνεϊ το 2000, ο Δημοσθένης Ταμπάκος μετά από έναν εξαιρετικό αγώνα κατέκτησε το πρώτο του ολυμπιακό αργυρό μετάλλιο. Το 2003 φτάνει στην κορυφή του κόσμου κατακτώντας την πρώτη θέση στο Παγκόσμιο Πρωτάθλημα ενώ τις χρονιές 2000 και 2004 πρώτος και στο Ευρωπαϊκό. Η πιο σημαντική διάκριση για τον ίδιο ήταν το μετάλλιο στην Ολυμπιάδα της Αθήνας, όπου πήρε το χρυσό μετάλλιο. Έχει κατακτήσει συνολικά 13 Πανελλήνια Πρωταθλήματα σε όλες τις κατηγορίες.

Αναλυτικά, με χρονολογική σειρά οι επιτυχίες του Δημοσθένη Ταμπάκου σε μεγάλες διοργανώσεις, στους κρίκους:

 Έτος Διοργάνωση Θέση      1992 Βαλκανικοί Αγώνες  1η 3η1994 Διεθνείς Αγώνες  1η1995  2η1996  1η1997  1η 3ηΜεσογειακοί Αγώνες  3η1998 Ευρωπαϊκό Πρωτάθλημα  3η World Cup Series  2η1999  Παγκόσμιο Πρωτάθλημα  3η European Masters  3η World Cup Series  3η2000  Ευρωπαϊκό Πρωτάθλημα  1η Θερινοί Ολυμπιακοί Αγώνες 2000  2ηΔιεθνείς Αγώνες  1η 1η2001 Μεσογειακοί Αγώνες  1η2002  Ευρωπαϊκό Πρωτάθλημα  2η2003  Παγκόσμιο Πρωτάθλημα  1η World Cup Series  1η 3η2004  Ευρωπαϊκό Πρωτάθλημα  1η World Cup Series  3ηΔιεθνείς Αγώνες  1η Θερινοί Ολυμπιακοί Αγώνες 2004  1η World Cup Series  1η2005 Διεθνείς Αγώνες  1η2007  1η 1η2009  World Cup Series  2η

 Βραβεύσεις 
 2007 – Βραβείο «Μέγας Αλέξανδρος» από τον δήμο Θεσσαλονίκης
 2010 – Τιμητική βράβευση από τον δήμο Σταυρούπολης 
 2012 – Τιμητική βράβευση από τον δήμο Αγίας Βαρβάρας 

 Παραπομπές 

 Εξωτερικοί σύνδεσμοι 


Κατηγορία:Έλληνες αθλητές της ενόργανης γυμναστικής
Κατηγορία:Έλληνες χρυσοί Ολυμπιονίκες
Κατηγορία:Έλληνες αργυροί Ολυμπιονίκες
Κατηγορία:Αθλητές στους Μεσογειακούς Αγώνες 1997